《和高季明玉溪晓步》
宋代·陈兴宗

物外有佳趣，尘中劳苦形。
芒鞋枝短藜，快哉得松扃。
萝蔓猿狙悬，古磴苔藓青。
龙出正为雨，碧潭如画屏。

作者简介：陈兴宗（一○五九～），沙县（今属福建）人。年四十即辞官归里，筑园曰隐圃，堂曰佚老。徽宗重和元年（一一一八）李纲谪监沙县税时，兴宗年六十，与李纲、邓肃唱和。事见《宋诗纪事补遗》卷三六。